Kamar yadda na fada a baya cewar ana shiga wajen shirya BIOS’ to, idan ka shiga wajen BIOS akwai yan kananan shirye-shirye da zaka yi wa abin da ake kira CMOS RAM, kamar abinda ya shafi saita lokaci a jikin na’ura, rana da kwanan wata da shekarar da ake ciki, manya-manyan Hard Disk da ke cikin na’ura, Floppy Drive dake jikin ta wani irin VGA/VIDEO (wato Monitor kenan) za tayi amfani da shi, da dai makamantan ire-iren su kusan dukkanin su suna zama ne a cikin CMOS RAM, shi ya sa a wasu na’urori sunan da zaka ga an ambata a jikin bangon shafin da zaka shirya BIOS za ka ga an rubuta BIOS/CMOS setup, wato wajen shirya tsare-tsaren BIOS da CMOS.
